Núm.

119
 17 de novembre del 2021
 19/44
 2.

Quan siguin proporcionades en relació amb les activitats de tractament, entre les mesures esmentades 
a l’apartat 1 s’hi ha d’incloure l’aplicació, per part del responsable del tractament, de les polítiques de pro-
tecció de dades oportunes.

3.

El responsable del tractament pot determinar les mesures tècniques i organitzatives en un codi de con-
ducta en matèria de protecció de dades personals, segons previstos a l’article 40.

Un cop adoptat el codi 
de conducta pel responsable del tractament, o la seva modificació o ampliació, el codi es diposita prop de 
l’Agència Andorrana de Protecció de Dades.

4.

L’adhesió a codis de conducta o a un mecanisme de certificació aprovat de conformitat amb la normativa 
de protecció de dades personals de la Unió Europea que tingui validesa general dins de la Unió, pot ser 
utilitzada per demostrar el compliment de les obligacions per part del responsable del tractament.

5.
5.

Quan dos o més responsables determinen conjuntament la finalitat i els mitjans del tractament, se’ls 
considera corresponsables del tractament.

Els corresponsables han de determinar de manera transparent i de mutu acord les seves responsabilitats 
respectives pel que fa a l’exercici dels drets de la persona interessada i de les seves obligacions de subminis-
trament d’informació, llevat, i en la mesura en què, les seves responsabilitats respectives estiguin sotmeses 
a la normativa específica que els hi resulti d’aplicació.

Aquest acord pot designar un punt de contacte per 
les persones interessades, i ha de reflectir degudament les funcions i les relacions dels corresponsables en 
relació amb les persones interessades.

Els aspectes essencials de l’acord s’han de posar a disposició de les 
persones interessades.

Independentment de les condicions contingudes a l’acord entre els corresponsables, 
les persones interessades poden exercir els seus drets davant i, en contra de cadascun dels responsables.
Article 28.

Protecció de dades des del disseny i per defecte
1.

Tenint en compte l’estat de la tècnica, el cost d’aplicació i la naturalesa, l’àmbit, el context i les finalitats 
del tractament, així com els riscos de probabilitat i de gravetat diversa per als drets i les llibertats de les per-
sones físiques, tant en el moment de determinar els mitjans de tractament com en el moment de procedir 
al tractament, el responsable ha d’implantar les mesures tècniques i organitzatives adequades per aplicar 
de manera efectiva els principis de protecció de dades i integrar les garanties necessàries en el tractament.

2.

El responsable del tractament ha d’aplicar les mesures tècniques i organitzatives adequades per a 
garantir que, per defecte, únicament es tracten les dades personals necessàries per a cadascuna de les 
finalitats específiques del tractament, tant pel que fa a la quantitat de dades personals recollides, a l’abast 
del tractament, com al termini de conservació i a l’accessibilitat.
Aquestes mesures han de garantir en particular que, per defecte, les dades personals no siguin accessibles 
a un nombre indeterminat de persones físiques sense la intervenció de la persona interessada.

Article 29.

Representant dels responsables o encarregats del tractament no domiciliats al Principat o no 
constituïts conforme a les lleis del Principat d’Andorra
1.

Quan responsables o encarregats del tractament no domiciliats al Principat, o no constituïts conforme a 
les lleis del Principat d’Andorra, fan servir mitjans de tractament ubicats en el territori andorrà, automatit-
zats o no, han de designar prop de l’Agència Andorrana de Protecció de Dades un representant establert 
al Principat d’Andorra.

2.
2.

L’obligació que estableix l’apartat 1 d’aquest article no s’aplica:
 a) Al tractament ocasional, que no inclou el maneig a gran escala de categories especials de dades per-
sonals, o de dades relatives a condemnes i a infraccions penals, i que és improbable que comporti un 
risc per als drets i les llibertats de les persones físiques, tenint en compte la naturalesa, el context, l’abast 
i els objectius del tractament;
 b) A les autoritats i als organismes públics.

3.

El responsable o l’encarregat del tractament ha d’encomanar al representant que atengui les consultes 
sobre tots els assumptes relatius al tractament.

l
a
r
e
n
e
G
l
l
e
s
n
o
C